## Pravilnik o standardima i normativima prava iz obveznog zdravstvenog osiguranja za razdoblje od 1. siječnja do 31. ožujka 2000. godine

### NN 12/2000 (1.2.2000.), Pravilnik o standardima i normativima prava iz obveznog zdravstvenog osiguranja za razdoblje od 1. siječnja do 31. ožujka 2000. godine

# HRVATSKI ZAVOD ZA ZDRAVSTVENO OSIGURANJE

Na osnovi čl. 14. Statuta Hrvatskog zavoda za zdravstveno osiguranje
(»Narodne novine« br. 1/94), a sukladno Privremenom financijskom planu
Hrvatskog zavoda za zdravstveno osiguranje za I. - III. 2000. godine (klasa:
025-04/99-01/156, urbroj: 338-01-04-99-1 od 28. prosinca 1999.), Upravno
vijeće Hrvatskog zavoda za zdravstveno osiguranje, na 19. sjednici održanoj
26. siječnja 2000. godine, donijelo je

## PRAVILNIK

### O STANDARDIMA I NORMATIVIMA PRAVA IZ OBVEZNOG ZDRAVSTVENOG OSIGURANJA ZA RAZDOBLJE OD 1. SIJEČNJA DO 31. OŽUJKA 2000. GODINE

I. OPĆE ODREDBE

Članak 1.

Ovim Pravilnikom, a u svezi s Privremenim financijskim planom Hrvatskog
zavoda za zdravstveno osiguranje za I. - III. 2000. godine (u daljnjem
tekstu: Financijski plan), utvrđuju se standardi i normativi prava iz obveznog
zdravstvenog osiguranja koja se osiguranim osobama Hrvatskog zavoda za
zdravstveno osiguranje (u daljnjem tekstu: Zavod) osiguravaju osnovom Zakona
o zdravstvenom osiguranju (u daljnjem tekstu: Zakon) i općih akata Zavoda
u razdoblju od 1. siječnja do 31. ožujka 2000. godine.

Prava iz obveznog zdravstvenog osiguranja, sukladno stavci 1. ovog članka,
obuhvaćaju: pravo na primarnu zdravstvenu zaštitu, pravo na specijalističko-konzilijarnu
zdravstvenu zaštitu, pravo na bolničku zdravstvenu zaštitu, pravo na korištenje
ortopedskih i drugih pomagala, pravo na lijekove i pravo na novčane nadoknade
i pomoći.

II. ZDRAVSTVENI STANDARD

Članak 2.

Standardi i normativi prava iz obveznog zdravstvenog osiguranja iz članka
1. ovog Pravilnika čine zdravstveni standard u Republici Hrvatskoj u 1.
tromjesečju 2000. godine (u daljnjem tekstu: Standard), koji se pod jednakim
uvjetima osigurava svim osiguranim osobama Zavoda, a određuje se na osnovi
vrste, opsega i kakvoće pojedinog prava.

Članak 3.

Standard je uvjetovan demografskom strukturom, epidemiološkim pokazateljima
i potrebama pučanstva, te gospodarskim mogućnostima.

*1. Opseg prava na zdravstvenu zaštitu*

Članak 4.

U okviru Standarda osiguranim osobama Zavoda osigurava se pravo na zdravstvenu
zaštitu u opsegu određenom na osnovi prosječnog broja zdravstvenih usluga
po osiguranoj osobi Zavoda kako slijedi:

1. *U primarnoj zdravstvenoj zaštiti:*

1.1. U djelatnosti opće medicine osigurava se pravo na zdravstvenu zaštitu
svakoj osiguranoj osobi prema iskazanim medicinskim potrebama, a u prosjeku
na razini Republike Hrvatske obuhvaća sljedeće:

- preglede prema iskazanim potrebama za djecu do 18. godine života

- do 3 pregleda godišnje za osobe starije od 18 godina života

- 2 patronažne posjete (tijekom trudnoće, nakon porođaja djeci do navršene
prve godine života, te rizičnim skupinama)

- 1 kućnu posjetu doktora tijekom 4 godine

- 1 kućno liječenje tijekom 4 godine u trajanju od 10 dana

- zdravstvenu njegu u kući jedanput tijekom 32 godine u trajanju od
10 x 1 sat.

1.2. U djelatnosti zdravstvene zaštite predškolske djece osigurava se
pravo na zdravstvenu zaštitu prema iskazanim medicinskim potrebama i sukladno
provođenju mjera preventivne zdravstvene zaštite (cijepljenje, sistematski
pregledi).

1.3. U djelatnosti zdravstvene zaštite žena osigurava se pravo na zdravstvenu
zaštitu svakoj osiguranoj osobi (ženi), a prema iskazanim medicinskim potrebama,
a u prosjeku na razini Republike Hrvatske obuhvaća sljedeće:

- 1 pregled godišnje

- 1 PAP-a test godišnje žena starijih od 20 godina

- ginekološki ultrazvuk (jedna pretraga godišnje).

1.4. U stomatološkoj djelatnosti osigurava se pravo na zdravstvenu zaštitu
svakoj osiguranoj osobi, a prema iskazanim medicinskim potrebama, a u prosjeku
na razini Republike Hrvatske obuhvaća sljedeće:

- do 2 pregleda godišnje, od kojih je jedan obvezan prema pozivu za
osigurane osobe do 25 godina starosti

- obveznu fluoridaciju zuba djece predškolske i školske dobi jedanput
godišnje.

1.5. U djelatnosti preventivno-odgojnih mjera zdravstvene zaštite u
srednjim i osnovnim školama osigurava se pravo prema iskazanim potrebama
za sistematskim i ostalim preventivnim pregledima, a sukladno specifičnim
preventivnim zdravstveno odgojnim mjerama.

1.6. U djelatnosti laboratorijske dijagnostike osigurava se pravo svakoj
osiguranoj osobi, a prema iskazanim medicinskim potrebama, a u prosjeku
na razini Republike Hrvatske obuhvaća sljedeće:

- 1 dijagnostički postupak, odnosno pretraga tijekom 2 godine.

1.7. U korištenju lijekova na recept s Liste lijekova Zavoda osigurava
se pravo svakoj osiguranoj osobi, a prema iskazanim medicinskim potrebama,
a u prosjeku na razini Republike Hrvatske obuhvaća sljedeće:

- do 5 recepata godišnje.

2. U *specijalističko-konzilijarnoj zdravstvenoj zaštiti* osigurava
se pravo svakoj osiguranoj osobi, a prema iskazanim medicinskim potrebama,
a u prosjeku na razini Republike Hrvatske obuhvaća sljedeće:

- do 2 pregleda godišnje

- do 1 dijagnostički postupak, odnosno pretraga tijekom 5 godina (laboratorijski
postupci i pretrage, RTG, EKG, UZV-dijagnostika i sl.).

3. U *bolničkoj zdravstvenoj zaštiti* osigurava se pravo svakoj
osiguranoj osobi, a prema iskazanim medicinskim potrebama, a u prosjeku
na razini Republike Hrvatske obuhvaća sljedeće:

- jedanput tijekom 8 godina u trajanju od 10 dana

(pravo na liječenje u bolnici za zbrinjavanje akutnih bolesti)

- jedanput tijekom 30 godina u trajanju od 21 dan

(pravo na liječenje u bolnici za zbrinjavanje kroničnih bolesti)

- jednokratni boravak u trajanju od 14 dana u specijalnoj bolnici za
medicinsku rehabilitaciju dobrovoljnim davaocima krvi nositeljima priznanja
za 100 i više davanja.

Zbog potrebe za povećanom zdravstvenom skrbi pojedinih kategorija osiguranih
osoba, opsegom prava na zdravstvenu zaštitu osiguravaju se i posebna prava
hrvatskih branitelja - invalida Domovinskog rata u svezi s liječenjem bolesti
koje su nastale kao neposredna posljedica sudjelovanja u Domovinskom ratu.

Radi poboljšanja zdravstvene zaštite osiguranim osobama na hrvatskim
otocima opsegom prava na zdravstvenu zaštitu osiguravaju se posebna prava
osnovom specifičnih standarda i normativa u zdravstvenim djelatnostima
na tim područjima.

Radi provođenja politike demografske obnove u Republici Hrvatskoj, osiguravaju
se i određena prava, te mjere zdravstvene zaštite materinstva pojedinim
kategorijama osiguranih osoba, osnovom porodnog dopusta, skraćenog radnog
vremena do navršene treće godine života djeteta sukladno odredbama Zakona
i općim aktima Zavoda.

Pojedini Standard iz ovog članka, koji je iskazan godišnjim potrebama,
u razdoblju primjene Standarda iz ovog Pravilnika određuje se u alikvotnom
dijelu.

*2. Novčana vrijednost Standarda*

Članak 5.

Standard se određuje na osnovi ovog Pravilnika i općih akata Zavoda
po razinama prava iz članka 16. i 19. Zakona, a na osnovi osiguranih sredstava
za obvezno zdravstveno osiguranje u iznosima utvrđenim Financijskim planom
Zavoda.

III. PROVOĐENJE ZDRAVSTVENE ZAŠTITE

Članak 6.

Zavod osigurava provođenje zdravstvene zaštite u okviru Standarda putem
ugovornih zdravstvenih ustanova i ugovornih zdravstvenih djelatnika privatne
prakse.

Članak 7.

Zdravstvena zaštita utvrđuje se prema djelatnostima na primarnoj, sekundarnoj
i tercijarnoj razini.

Članak 8.

Zdravstvenu zaštitu u djelatnostima na primarnoj razini sukladno općim
aktima Zavoda provode: doktori medicine, doktori stomatologije, doktori
specijalisti opće medicine, doktori specijalisti školske medicine u dijelu
preventivno-odgojne zdravstvene zaštite u osnovnim i srednjim školama,
doktori specijalisti pedijatrije, doktori specijalisti ginekologije, doktori
specijalisti epidemiologije, dipl. ing. medicinske biokemije ili specijalisti
medicinske biokemije, ljekarnički djelatnici, zdravstveni djelatnici više
i srednje stručne spreme u domovima zdravlja, ljekarnama, zdravstvenim
ustanovama hitne medicinske pomoći, ustanovama za zdravstvenu njegu u kući,
privatnim ordinacijama i u županijskim zavodima za javno zdravstvo.

Članak 9.

Zdravstvenu zaštitu u djelatnostima na sekundarnoj razini sukladno općim
aktima Zavoda provode klinički bolnički centri, kliničke bolnice, opće
bolnice, specijalne bolnice, poliklinike, državni zdravstveni zavodi i
iznimno domovi zdravlja, privatni zdravstveni djelatnici osnovom Pravilnika
o zakupu i do sada ugovorni privatni zdravstveni djelatnici-specijalisti.

Članak 10.

Zdravstvenu zaštitu u djelatnostima na tercijarnoj razini sukladno općim
aktima Zavoda provode državni zdravstveni zavodi, klinike i kliničke bolničke
ustanove.

IV. STANDARDI ZDRAVSTVENE DJELATNOSTI

*1. Na primarnoj razini*

Članak 11.

Zdravstvena djelatnost na primarnoj razini obuhvaća:

1. djelatnost opće medicine

1.1. obiteljski doktor

1.2. patronažna zdravstvena skrb

1.3. zdravstvena njega u kući bolesnika

2. djelatnost zdravstvene zaštite predškolske djece

3. djelatnost zdravstvene zaštite žena

4. djelatnost polivalentne stomatološke zaštite

5. djelatnost higijensko-epidemiološke zaštite

6. djelatnost školske medicine za provođenje preventivno-odgojnih mjera
zdravstvene zaštite u osnovnim i srednjim školama

7. djelatnost za laboratorijsku dijagnostiku

8. ljekarničku djelatnost

9. djelatnost hitne medicinske pomoći.

Djelatnost školske medicine za provođenje preventivno-odgojnih mjera
zdravstvene zaštite u osnovnim i srednjim školama iz stavke 1. točke 6.
ovog članka provodi se sukladno odredbama Odluke o provedbi preventivno-odgojnih
mjera zdravstvene zaštite u osnovnim i srednjim školama za područje županije
i Grada Zagreba, Ministarstva zdravstva, klasa: 011-01/97-01/0102, urbroj:
534-02-30-97-001, od 3. rujna 1997. godine.

Članak 12.

Za provođenje zdravstvene zaštite na primarnoj razini utvrđuju se:

- kadrovski normativi

- standardni broj osiguranih osoba po timu

- dobna struktura osiguranih osoba po timu u djelatnosti opće medicine
i polivalentne stomatološke zdravstvene zaštite

- postupci i usluge za laboratorijsku dijagnostiku prema Popisu dijagnostičkih
i terapijskih postupaka u zdravstvenim djelatnostima.

Zdravstvena zaštita iz stavke 1. ovog članka provodi se tijekom punog
radnog vremena, utvrđenog sukladno odredbama zakona i Pravilnika o radnom
vremenu u zdravstvenim ustanovama.

Članak 13.

Standardi u zdravstvenim djelatnostima na primarnoj razini navedeni
su u tablicama:

1 - Kadrovski normativi u zdravstvenim djelatnostima na primarnoj razini
i standardni broj osiguranih osoba po timu

2 - Popis postupaka i usluga u laboratorijskoj dijagnostici u primarnoj
zdravstvenoj zaštiti

```
Tablica 1 - Kadrovski normativi u zdravstvenim djelatnostima na primarnoj razini i standardni
            broj osiguranih osoba po timu
___________________________________________________________________________________________________

Red.    Vrsta zdrav. djelatnosti        Kadrovski normativ tima         Stand. br. osiguran.
broj                                                                    osoba za I.-III. 2000.
___________________________________________________________________________________________________

0               1                               2                               3
___________________________________________________________________________________________________

1.      Opća medicina
1.1.    Obiteljski doktor*              1 doktor medicine                       1.700
                                        ili spec. opće med.
                                        1 med. sestra SSS
1.2.    Patronažna zdrav. skrb*****     1 med. sestra VŠS                       5.100
                                        (djelatnosti opće medicine,
                                        zdrav. zaštita
                                        predškolske djece)
1.3.    Zdravstvena njega u             1 med. sestra                           5.500
        kući bolesnika                  općeg smjera SSS
2.      Zdravstvena zaštita             1 spec. pedijatar                       1.000
        predškolske djece**             1 med. sestra SSS
3.      Zdravstvena zaštita žena        1 spec. ginekolog                       6.000
                                        1 med. sestra SSS
4.      Poliv. stom. zdrav. zaštita***  1 doktor stomatolog
                                        1 med. sestra SSS                       2.500
5.      Higijensko-epidemiološka        1 spec. epidemiologije                  50.000
        zaštita****                     ili higijene ili ekologije
                                        1 zdr. teh. VŠS
                                        1 zdrav. teh. SSS
6.      Preventivno-odgojne mjere       1 spec. školske medicine                5.000
        zdravstvene zaštite             1 med. sestra SSS
        u srednjim i osnovnim školama
7.      Laboratorijska dijagnostika**** 1 dipl. ing. med. biokemije ili
                                        spec. medicinske biokemije
                                        1 zdrav. teh. VŠS                       40.800
                                        6 zdrav. teh. SSS
8.      Ljekarna                        1 mr. farmacije                         5.000
                                        0,5 farm. tehničara

___________________________________________________________________________________________________
```

\* iznimno ugovara djecu predškolske dobi od 0 do 7 godina
ako prema mjestu stanovanja nemaju mogućnost izbora doktora specijalista
pedijatra

\*\* ugovara djecu predškolske dobi od 0 do 7 godina, a
iznimno može ugovoriti i djecu školske dobi do završenog osnovnog školovanja
u godini ugovaranja (maks. 1500) i to kada specijalist pedijatar nije u
mogućnosti popuniti tim do standardom propisanog broja djecom predškolske
dobi ili kada na nekom području nema dovoljan broj drugih doktora za koje
bi se djeca školske dobi opredijelila

\*\*\* obuhvaća provođenje stomatološke zdravstvene zaštite
uključujući stomatološko-protetske postupke i stomatološka pomagala. Polivalentni
stomatološki tim obvezan je iskazati najmanje 20% bodova za izrađena stomatološko-protetska
pomagala mjesečno, što znači da se od ukupnog mjesečnog broja bodova koji
iznosi 2592 boda, najmanje 518 bodova treba odnositi na stomatološko-protetske
postupke, a 518 bodova na obvezne preventivne postupke

\*\*\*\* osnova ugovaranja je broj osiguranih osoba na području
mjero-davnog doma zdravlja, odnosno mjerodavnog Zavoda za javno zdravstvo
županije, odnosno Grada Zagreba

\*\*\*\*\* osnova ugovaranja je broj osiguranih osoba na području
mjerodavnog doma zdravlja

*9. Hitna medicinska pomoć (HMP)*

Na području doma zdravlja, koji zbrinjava do 40.000 stanovnika, HMP
se ustrojava dežurstvom ili pripravnošću izabranih doktora primarne zdravstvene
zaštite.

Na području doma zdravlja, koji zbrinjava više od 40.000 stanovnika,
HMP se ustrojava kao posebna služba, a zaposlenici rade u redovnom radu
(jedinice i stanice hitne medicinske pomoći).

Standardni tim pripravnosti:

1 - doktor medicine

1 - vozač (+ 1 sanitetsko vozilo).

Standardni tim dežurstva i stanica hitne medicinske pomoći (SHMP):

1 - doktor medicine

1 - med. sestra ili tehničar

1 - vozač (+ 1 sanitetsko vozilo).

Standardni tim sanitetskog prijevoza (SP):

2 - vozača (+ 2 sanitetska vozila)

1 - med. sestra ili tehničar.

Sastav standardnog tima prijavno-dojavne jedinice:

1 - med. sestra ili tehničar.

U regionalnim centrima s više od 250.000 stanovnika službu se popunjava
s 5 doktora medicine.

```
_________________________________________________________________________

Red.    Broj                    Način ustroja                   Broj
broj    stanovnika                                              timova
_________________________________________________________________________

1.      do 15.000               dežurstvo ili pripravnost       1
                                SP                              2
2.      od 15.000 do 25.000     dežurstvo                       1
                                pripravnost                     1
                                (ili 2 pripravnosti)
                                SP                              2
3.      od 25.000 do 40.000     dežurstvo                       1
                                pripravnost                     2
                                (ili 2 dežurstva)
                                SP                              3
4.      od 40.000 do 60.000     jedinica HMP                    5
                                SP                              3
                                prijavno-dojavne
                                jedinice                        5
5.      od 60.000 na svakih daljnjih 20.000 stanovnika dodaje se 1 standardni tim HMP
        sanitetski prijevoz - na svakih daljnjih 80.000 stanovnika dodaje se 1 standardni tim
        prijavno-dojavna služba - na svakih daljnjih 100.000 stanovnika dodaje se 1 standardni tim.
        U mjestima koja su udaljena od sjedišta jedinice ili stanice HMP više od 20 km iznimno se može
        ustrojiti pripravnost ako su u primarnoj zdravstvenoj zaštiti ugovorena najmanje 2 tima, uz
        uvjet da je to i mjesto stanovanja tih doktora. Dežurstvo i pripravnost ne mogu biti ustrojeni
        u istom mjestu.
6.      U regionalnim centrima ustrojava se             Sastav tima u dežurstvu:
        dežurstvo za provođenje stomatološke            1 dr. stom., 1 medicinska
        zaštite i to:                                   sestra SSS
        u Osijeku, Splitu, Rijeci i Zagrebu po
        1 tim na jednom punktu.
7.      U gradovima od 40.000 do 80.000                 Sastav tima u dežurstvu:
        stanovnika ustrojava se dežurstvo u             1 magistar farmacije
        ljekarni s 1 timom na jednom punktu.
        U gradovima s većim brojem
        stanovnika ustrojava se dežurstvo s
        1 timom na jednom punktu za svakih
        100.000 stanovnika.
8.      U domovima zdravlja, koji nemaju                Sastav tima u dežurstvu:
        organiziranu hitnu medicinsku pomoć             1 doktor medicine
        u obliku dežurstva, pripravnosti,
        odnosno jedinica ili stanica hitne              1 medicinska sestra ili tehničar
        medicinske pomoći, iznimno se
        ustrojava samo za djelatnost opće
        medicine i zdravstvene zaštite
        predškolske djece posebno dežurstvo
        po punktu prema Odluci o utvrđivanju
        mreže dežurstava u domovima zdravlja.

U dežurstvu i pripravnosti sudjeluju svi ugovorni doktori opće (obiteljske) medicine na određenom  području,
kao i ugovorni doktori stomatologije u regionalnim centrima, prema ustrojstvu i rasporedu koji određuje ravnatelj
mjerodavnog doma zdravlja.

Tablica 2. Popis postupaka i usluga u laboratorijskoj dijagnostici u primarnoj zdravstvenoj zaštiti
________________________________________________________________

Red.    Šifra   N a z i v
broj
________________________________________________________________

 1.     28101   K Sedimentacija eritrocita, (Se)
 2.     28010   K Eritrociti, (E)
 3.     28301   K Hemoglobin, (Hb)
 4.     28801   K Leukociti, (L)
 5.     28810   Kvalitativna i kvantitativna analiza krvnog
                razmaza
 6.     28041   K Retikulociti, (Rtc)
 7.     28110   K Hematokrit, (He)
 8.     28021   K Trombociti, (Tr)
 9.     28130   MCV
10.     28311   MCH
11.     28312   MCHC
12.     21310   S,P Glukoza, (GUK)
13.     23301   Oralni test opterećenja glukozom, (o-GTT)
14.     21020   S Ukupni proteini
15.     21120   S Ureja
16.     21130   S Urat
17.     21141   S Kreatinin
18.     21151   S Bilirubin ukupni
19.     21152   S Bilirubin konjugirani
20.     21402   S Triacilgliceroli (Trigliceridi)
21.     21421   S Kolesterol
22.     21424   S HDL-kolesterol
23.     24601   S Aspartat aminotransferaza (AST)
24.     24610   S Alanin aminotransferaza (ALT)
25.     24681   S gama-Glutamil transferaza (GGT)
26.     24701   S,U alfa-Amilaza
27.     24720   S Alkalna fosfataza
28.     28331   S Ukupni kapacitet vezanja željeza (TIBC)
29.     28333   S Slobodni kapacitet vezanja željeza (UIBC)
30.     28350   S Željezo (Fe)
31.     28601   K Vrijeme krvarenja kapilarne krvi (VK)
32.     28621   P Protrombinsko vrijeme (PV)
33.     21502   S,P Kalij (Kalijev ion)
34.     21501   S,P Natrij (Natrijev ion)
35.     19141   Vađenje kapilarne krvi
36.     19142   Vađenje venske krvi
37.     22630   F Hemoglobin kvalitativno (Okultno krvarenje)
38.     27102   Mikroskopski pregled perianalnog otiska (ljepljivim celofanom)
39.     27103   F Mikroskopski pregled stolice na parazite - nativni pripravak
40.     22125   U Kompletna pretraga urina (kemijska analiza, sediment, spec. tež.)
41.     22126   U Kemijska analiza urina (glukoza, proteini)
42.     22127   U Kemijska analiza urina (glukoza, ketoni)
43.     22540   U Sediment urina (eritrociti, leukociti, cilindri, bakterije, kristali, paraziti).

                        2. Na sekundarnoj i tercijarnoj razini

                                        Članak 14.

Standardi zdravstvene zaštite na sekundarnoj i tercijarnoj razini navedeni su u:
Tablici 3 - Popis djelatnosti specijalističko-konzilijarne zdravstvene zaštite
Tablici 4 - Broj bolesničkih ležaja u odnosu na broj stanovnika
Tablici 5 - Prosječan broj dana bolničkog liječenja.

                                        Članak 15.

Standardi u specijalističko-konzilijarnoj zdravstvenoj zaštiti utvrđeni su kadrovskim i vremenskim normativima
iz Popisa dijagnostičkih i terapijskih postupaka u zdravstvenim djelatnostima, a iskazuju se po djelatnostima
specijalističko-konzilijarne zdravstvene zaštite i provode u ordinacijama:

Tablica 3 - Popis djelatnosti specijalističko-konzilijarne zdravstvene zaštite:

1. dječje bolesti
2. unutarnje bolesti
3. plućne bolesti
4. zarazne bolesti
5. zloćudne bolesti
6. živčane bolesti
7. duševne bolesti
8. fizikalnu medicinu i medicinsku rehabilitaciju
9. kožne i spolne bolesti
10. ženske bolesti i porođaje
11. opću kirurgiju i ostale kirurške grane
12. očne bolesti
13. otorinolaringologiju
14. ortodonciju
15. protetiku
16. dentalnu patologiju i endodonciju
17. oralnu patologiju
18. parodontologiju
19. oralnu kirurgiju
20. dijagnostiku, odnosno dijagnostički laboratorij
21. anesteziologiju.

Pod djelatnostima iz stavka 1. ovog članka smatraju se specijalističke ordinacije u polikliničkim i bolničkim
ustanovama, državnim zdravstvenim zavodima, domovima zdravlja i kod privatnih zdravstvenih djelatnika koji su
u ugovornom odnosu sa Zavodom.

                                        Članak 16.

Standardi u bolničkoj zdravstvenoj zaštiti iskazuju se po djelatnostima, a prema:
- broju bolesničkih ležaja u odnosu na broj stanovnika
- prosječnom broju dana bolničkog liječenja
- kadrovskim i vremenskim normativima iz Popisa dijagnostičkih i terapijskih postupaka u zdravstvenim djelatnostima.
Standardi u bolničkoj zdravstvenoj zaštiti navedeni su u tablicama 4 i 5 kako slijedi:
```

```
Tablica 4 - Broj bolesničkih ležaja na 1000 stanovnika prema složenosti postupaka u djelatnostima:

            I. Za lijeČenje bolesnika oboljelih od akutnih bolesti
________________________________________________________________________________________________
Red.    Naziv djelatnosti                                      postupci
br.                                     uobičajeni      složeniji*      najsloženiji**  ukupno
________________________________________________________________________________________________
1.      Unutarnje bolesti               0,562           0,0321          0,0160          0,6101
2.      Plućne bolesti                  0,178           0,0102          0,0051          0,1933
3.      Živčane bolesti                 0,139           0,0110          0,0055          0,2095
4.      Dječje bolesti                  0,308           0,0176          0,0088          0,3344
5.      Duševne bolesti                 0,264           0,0151          0,0076          0,2867
6.      Zarazne bolesti                 0,149           0,0085          0,0043          0,1618
7.      Kožne i spolne bolesti          0,070           0,0040          0,0020          0,0760
8.      Fizik. med. i med. rehabil.     0,106           0,0061          0,0030          0,1151
9.      Ženske bolesti i porođaji       0,456           0,0261          0,0131          0,4952
10.     Kirurgija                       0,598           0,0342          0,0171          0,6493
11.     Ortopedija                      0,176           0,0101          0,0051          0,1912
12.     Neurokirurgija                  0,053           0,0030          0,0015          0,0575
13.     Urologija                       0,053           0,0030          0,0015          0,0575
14.     Zloćudne bolesti                0,053           0,0030          0,0015          0,0575
15.     Očne bolesti                    0,132           0,0075          0,0037          0,1432
16.     Bolesti uha, grla i nosa        0,149           0,0085          0,0042          0,1617
17.     Anesteziologija i reanimato-
        logija sa središ. jedinicom
        intenzivnog liječenja***
________________________________________________________________________________________________
        UKUPNO (1-16)                   3,500           0,2000          0,1000          3,8000
________________________________________________________________________________________________

                II. Za lijeČenje bolesnika oboljelih od kroniČnih bolesti
__________________________________________________________________________________________
18.     Duševnih bolesti                                                        0,700
19.     Bolesti koje se liječe fizikalnom med. i medicin. rehabilitacijom       0,440
20.     Bolesti osoba starije dobi i djece s trajnim psihofizič. smetnjama      0,400
__________________________________________________________________________________________

        UKUPNO (18-20)                                                          1,540
________________________________________________________________________________________________

Napomena:
* složeniji postupci na razini regionalnih centara (Osijek, Rijeka, Split, Zagreb)
** najsloženiji postupci (kliničke ustanove i klinike)
*** središnja jedinica intenzivnog liječenja 3% od ukupnog broja ležaja
*** središnja jedinica intenzivnog liječenja kliničkih bolnica do 5% od ukupnog broja ležaja

```

```
Tablica 5 - Prosječan broj dana bolničkog liječenja
_______________________________________________________________________________________________

Red.    I. Liječenje bolesnika oboljelih od akutnih bolesti                     Dani bol.
br.                                                                             liječenja
_______________________________________________________________________________________________

1.      Unutarnje bolesti, plućne bolesti, živčane bolesti, bolesti sustava
        za kretanje i zarazne bolesti
        - običajena bolnička zdravstvena skrb                                   10
        - bolnička zdravstvena skrb u pojačanoj njezi                           do 4
        - bolnička zdravstvena skrb u jedinici intenzivnog liječanja            do 3
2.      Dječje bolesti
        - uobičajena zdravstvena skrb                                           12
        - bolnička zdravstvena skrb u jedinici intenzivnog liječenja
                novorođenčadi                                                   do 10
        - bolnička zdravstvena skrb u jedinici intenzivnog liječenja            do 4
        -       bolnička zdravstvena skrb u pojačanoj njezi                     do 4
3.      Duševne bolesti
        - uobičajena bolnička zdravstvena skrb                                  21
        - bolnička zdravstvena skrb u pojačanoj njezi                           do 4
4.      Kožne i spolne bolesti
        - uobičajena bolnička zdravstvena skrb                                  8
5.      Kirurgija, ortopedija, neurokirurgija, urologija i onkologija
        - uobičajena bolnička zdravstvena skrb                                  9
        - bolnička zdravstvena skrb u jedinici intenzivnog liječenja            do 3
        - bolnička zdravstvena skrb u pojačanoj njezi                           do 4
6.      Ženske bolesti i porodništvo
        -       uobičajena bolnička zdravstvena skrb                            7
        -       bolnička zdravstvena skrb u jedinici intenzivnog liječenja      do 3
        -       bolnička zdravstvena skrb u pojačanoj njezi                     do 3
        -       bolnička zdravstvena skrb u pojačanoj njezi novorođenčadi       do 2
7.      Očne bolesti
        -       uobičajena bolnička zdravstvena skrb                            8
8.      Bolesti uha, grla i nosa
        -       uobičajena bolnička zdravstvena skrb                            6
        -       bolnička zdravstvena skrb u jedinici intenzivnog liječenja      do 2
        -       bolnička zdravstvena skrb u pojačanoj njezi                     do 2

_______________________________________________________________________________________________

Red.    II. Liječenje bolesnika oboljelih od kroničnih bolesti                  Dani bol.
br.                                                                             liječenja
_______________________________________________________________________________________________

1.      Duševne bolesti                                                         60
2.      Bolesti koje se liječe fizikalnom med. i med. rehabilitacijom           21
3.      Bolesti osoba star. dobi i djece s trajnim psihofizič. smetnjama        30
_______________________________________________________________________________________________

```

V. ZAVRŠNE ODREDBE

Članak 17.

Ovaj Pravilnik stupa na snagu danom objave u »Narodnim novinama«, a
primjenjuje se od 1. siječnja 2000. godine.

Klasa: 025-04/00-01/6
Urbroj: 338-01-04-00-1
Zagreb, 26. siječnja 2000.

Predsjednik Upravnog vijeća
Hrvatskog zavoda za zdravstveno osiguranje
**doc. dr. sc. Mate Ljubičić,** v. r.

Pravilnik, NN 12/2000-145